ai4bharat/Pralekha huggingface dataset:
रस्ते वाहतूक आणि महामार्ग मंत्रालय
एच -सीएनजी चा समावेश वाहनांचे इंधन म्हणून करण्याबाबत रस्ते वाहतूक व महामार्ग मंत्रालयाने जनतेकडून मागवल्या सूचना
नवी दिल्ली, 23 जुलै 2020
हायड्रोजनने समृद्ध केलेल्या सीएनजी चा समावेश वाहनांसाठी इंधन म्हणून करण्याबाबत सर्व जनतेकडून तसेच हितधारकांकडून रस्ते वाहतूक व महामार्ग मंत्रालयाने सूचना व टिप्पणी मागवल्या आहेत.
या संबंधात केंद्रीय मोटार वाहन नियम 1979 मध्ये दिनांक 22 जुलै 2020 च्या शासकीय नियम 461 अन्वये सुधारणा सुचवणाऱ्या पत्रकाचा मसुदा सादर केला आहे.
देशात वाहनांसाठी हरित इंधन वापराला प्रोत्साहन देण्याच्या दिशेने मंत्रालयाचे हे आणखी एक पाऊल आहे.
यासंबंधात सूचना तसेच टिप्पणी, पत्रक काढल्यापासून 30 दिवसांच्या आत पुढील पत्त्यावर पाठवता येतील.
सह सचिव,
केंद्रीय रस्ते वाहतूक व महामार्ग मंत्रालय,
वाहतूक भवन, संसद मार्ग, नवी दिल्ली- 110001.
इ मेल : jspb-morth[at]gov[dot]in
U.Ujgare/U.Raikar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
पंतप्रधान कार्यालय
पंतप्रधान देशभरातील तंदुरुस्तीबाबत उत्साही लोकांशी संवाद साधणार
फिट इंडिया चळवळीच्या पहिल्या वर्धापन दिनानिमित्त फिट इंडिया संवादाचे आयोजन
नवी दिल्ली, 22 सप्टेंबर 2020
पंतप्रधान नरेंद्र मोदी 24 सप्टेंबर 2020 रोजी फिट इंडिया चळवळीचा पहिला वर्धापन दिन साजरा करताना एका अनोख्या उपक्रमाअंतर्गत आयोजित देशव्यापी ऑनलाईन फिट इंडिया संवादादरम्यान तंदुरुस्तीबाबत उत्साही लोकांशी आणि नागरिकांशी संवाद साधतील.
ऑनलाईन संवादामध्ये सहभागी झालेले स्वत: च्या तंदुरुस्तीबाबतचे किस्से आणि सूचना सामायिक करतील आणि पंतप्रधानांकडून तंदुरुस्ती आणि उत्तम आरोग्याबद्दल मार्गदर्शन घेतील. यामध्ये विराट कोहली, मिलिंद सोमण तसेच रुजुता दिवेकर सारखे फिटनेस तज्ञ भाग घेणार आहेत.
कोविड -19च्या काळात तंदुरुस्ती हा जीवनाचा सर्वात महत्त्वाचा घटक बनला आहे. या संवादामध्ये पोषण, निरोगीपणा आणि तंदुरुस्तीबाबत इतर पैलूंवर योग्य वेळी आणि फलदायी चर्चा दिसून येईल.
पंतप्रधानांनी लोकचळवळ म्हणून मांडलेल्या संकल्पनेतून फिट इंडिया संवाद हा देशातील नागरिकांना सहभागी करून घेऊन भारताला तंदुरुस्त राष्ट्र बनवण्याच्या योजनेसाठी आणखी एक प्रयत्न आहे. फिट इंडिया चळवळीची ज्या मूलभूत तत्त्वावर कल्पना केली गेली होती, त्यानुसार नागरिकांना तंदुरुस्त राहण्यासाठी मजेदार, सोप्या आणि विना खर्चिक मार्गांचा अवलंब करणे आणि वर्तनात बदल घडवून आणणे ज्यायोगे तंदुरुस्ती प्रत्येक भारतीयाच्या जीवनाचा अनिवार्य भाग बनवण्याच्या प्रयत्नाना या संवादाद्वारे बळ मिळेल.
गेल्या एका वर्षात, फिट इंडिया चळवळीच्या अंतर्गत आयोजित विविध कार्यक्रमांमध्ये देशातील सर्व स्तरातील लोकांनी उत्साहाने सहभाग घेतला. फिट इंडिया फ्रीडम रन, प्लॉग रन, साइक्लोथॉन, फिट इंडिया वीक, फिट इंडिया स्कूल सर्टिफिकेट आणि इतर विविध कार्यक्रमांमध्ये साडेतीन कोटींहून अधिक लोकांचा एकत्रित सहभाग दिसून आला आहे, ज्यामुळे ती खर्या अर्थाने लोकचळवळ बनली आहे.
फिट इंडिया डायलॉग, ज्यामध्ये देशभरातील तंदुरुस्तीबाबत उत्साही लोकांचा सहभाग पहायला मिळणार आहे, त्यातून देशभरातील चळवळीच्या यशाचे श्रेय नागरिकांना आहे, हा विश्वास आणखी दृढ होतो.
24 सप्टेंबर रोजी दुपारी 11.30 पासून एनआयसी लिंकवर, https://pmindiawebcast.nic.in वर कोणीही फिट इंडिया संवादात सहभागी होऊ शकेल.U.Ujgare/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारतात एकूण कोविड रुग्ण बरे होण्याचा आकडा 26 लाखांच्या पार
मृत्यू दरात होणाऱ्या निरंतर घसरणीमुळे रुग्ण बरे होण्याच्या दरात वृद्धी
नवी दिल्ली, 29 ऑगस्ट 2020
कोविड-19 च्या भारतातील व्यवस्थापनाचे महत्त्वपूर्ण वैशिष्ट्य म्हणजे रुग्ण बरे होण्याच्या दरात निरंतर होणारी वृद्धी. कोविडचे रुग्ण बरे होण्याची तसेच रुग्णालयातून घरी सोडलेल्या आणि गृह अलगीकरण  संपवलेल्या रुग्णांची संख्या मोठ्या प्रमाणावर आहे. देशभरातील सर्व आरोग्य सुविधांद्वारे तसेच गृह अलगीकरणा अंतर्गत कोविडच्या रुग्णांवर नियमितपणे देखरेख ठेवून “नॅशनल स्टँडर्ड ट्रीटमेंट प्रोटोकॉल” चे पालन केल्यामुळे रुग्ण बरे होण्याचा हा दर साध्य करणे शक्य झाले आहे.
कोविड-19 चे रुग्ण बरे होण्याच्या आकड्याने आज 26 लाखांचा टप्पा पार केला आहे. गृह आणि सुविधा केंद्रांमधील अलगीकरणात असलेले तसेच रुग्णालयातील कोविडच्या रुग्णांची चाचणी, व्यापक देखरेख आणि प्रभावी उपचाराच्या समग्र आणि धोरणात्मक धोरणामुळे 2,648,998 रुग्ण बरे झाले आहेत.
गेल्या 24 तासात 65,050 रुग्ण बरे झाल्याची नोंद आहे. ज्या राज्यांमध्ये मृत्यूचे प्रमाण अधिक आहे केंद्र सतत त्या राज्यांसोबत संवाद साधत आहे. कुशल डॉक्टर आयसीयु मध्ये कार्यरत आहेत. नवी दिल्ली येथील एम्स दर मंगळवार आणि शुक्रवारी टेली-सल्लामसलत सत्रांद्वारे नैदानिक उपचार क्षमता आणि राज्ये / केंद्रशासित प्रदेशातील डॉक्टरांची कौशल्ये वृद्धिगत करत आहे. त्वरित प्रतिसाद देणारी उत्तम रुग्णवाहिका, देखभाल/काळजी घेण्याची मानके, नॉन-इंव्हासिव्ह ऑक्सिजन, स्टिरॉइड्स आणि अँटी-कोगुलंट्स यावर लक्ष केंद्रित केल्यामुळे रुग्ण बरे होण्याचा दर 76.47% वर पोहोचला आहे. परिणामी, जागतिक सरासरीच्या तुलनेत मृत्यू दर  देखील कमी आहे. तो सतत घसरत आहे आणि सध्या 1.81% आहे.
भारतातील रुग्ण बरे होण्याचा दर निरंतर वाढत असून मृत्यू दरात सतत घट होत आहे.
देशात एकूण 752424 सक्रीय रुग्ण असून ते एकूण कोविड रुग्णांच्या केवळ 21.72% आहेत. त्यांच्यावर वैद्यकीय उपचार सुरु आहेत. रुग्ण बरे होण्याच्या दरात सातत्याने व निरंतर होणाऱ्या वाढीमुळे, बरे झालेले रूग्ण आणि सक्रिय कोविड-19 रुग्णांमधील अंतर जवळपास 19 लाखांपर्यंत पोहोचले आहे.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ आणि @MoHFW_INDIA
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in आणि @CovidIndiaSeva .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे https://www.mohfw.gov.in/pdf/coronvavirushelplinenumber.pdf.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
पेट्रोलियम आणि नैसर्गिक वायू मंत्रालय
एलपीजी पोर्टेबिलिटी पर्याय
नवी दिल्ली, 24 जून 2019
एलपीजी जोडण्यांच्या हस्तांतरणासाठी पोर्टेबिलिटीचा पर्याय देशात 2013 पासून सुरु करण्यात आला.
तेल विपणन कंपन्यांकडून प्राप्त अहवालानुसार योजना सुरु झाल्यापासून 18 जून 2019 पर्यंत 4.2 लाखहून अधिक ग्राहकांनी पोर्टेबिलिटी योजनेंतर्गत ऑनलाईन पसंतीच्या / सोयीच्या वितरकाकडे जोडणी हस्तांतरणाचा पर्याय निवडला आहे. दि. 18 जून 2019 पर्यंत 4.2 लक्ष ग्राहकांनी हा पर्याय निवडला.
पेट्रोलिअम आणि नैसर्गिक गॅस मंत्री धर्मेंद्र प्रधान यांनी लोकसभेत लेखी उत्तरात ही माहिती दिली.
B.Gokhale/S.Kakade/D.Rane
(Visitor Counter : 52
कायदा आणि न्याय मंत्रालय
सर्वोच्च न्यायालयाच्या ई-समितीने आपल्या ई कोर्ट प्रकल्पाच्या तिसऱ्या टप्प्यासाठीच्या व्हिजन डॉक्युमेंटच्या मसुदापत्राच्या रुपरेषेवर हरकती, सूचना आणि प्रस्ताव मागवले
नवी दिल्ली, 4 एप्रिल 2021
सर्वोच्च न्यायालयाच्या ई-समितीने एका मोठ्या उपक्रमाचा आरंभ म्हणून आपल्या पुढाकाराने ई -कोर्ट्स प्रकल्पाच्या तिसऱ्या टप्प्याचे व्हिजन डॉक्युमेंटचे मसुदापत्र भारतीय सर्वोच्च न्यायालयाच्या अखत्यारीखाली तयार केले आहे. भारत सरकारच्या कायदा विभागाने हाती घेतलेला, ई-कोर्ट प्रोजेक्ट हा महत्त्वपूर्ण प्रकल्प आहे.
भारतीय सर्वोच्च न्यायालयाच्या ई-समितीने काल उपरोक्त ई-न्यायालय प्रकल्पातील तिसऱ्या टप्प्यातील मसुद्याच्या दस्तऐवजाची झलक सादर केली. ई-कमिटीच्या प्रसिद्धीपत्रकात आज म्हटले आहे की मसुदा दस्तावेज ई-कमिटी वेबसाइटhttps://ecommitteesci.gov.in/document/draft-vision-document-for-e-courts-project-phase-iii/ यावर प्रकाशित केला आहे,आणि ई-समितीच्या अध्यक्षांनी सर्व भागधारकांना, म्हणजेच वकिल, प्रतिवादी, सामान्य नागरिक, विधी विद्यार्थी, तांत्रिक तज्ञ सर्वांना विनंती केली आहे,की ई-कोर्ट्स प्रकल्पाच्या पुढील टप्प्यातील मसूदा आणि त्याची अंमलबजावणी करण्याच्या योजनेसाठी,त्यांनी आपल्या मौल्यवान सूचना आणि अभिप्राय देण्यासाठी पुढे यावे,जेणेकरून भागधारकांचे ज्ञान, अंतर्दृष्टी, चिंता आणि अनुभव याची हा दस्तावेज परीपूर्ण करण्यास मदत होईल.
काल यासंदर्भात, ई-समितीचे अध्यक्ष सर्वोच्च न्यायालयाचे न्यायमूर्ती सरन्यायाधीश डॉ. धनंजय वाय चंद्रचूड, यांनीही उच्च न्यायालयांचे सर्व मुख्य न्यायाधीश, कायदेशीर मान्यवर, कायदा महाविद्यालये, आयटी तज्ञ, यांना संबोधित करत विविध भागधारकांना, मसुदा दस्तऐवजांवर टिप्पण्णीवरच्या त्यांच्या सूचना आणि प्रस्तावांचे स्वागत केले.
या मसूद्यावरील आपले अभिप्राय, सूचना, ई-कमिटी ईमेल आयडी ecommittee@aij.gov.in वर 2 आठवड्यांच्या आत पाठवता येतील.
अधिक माहितीसाठी कृपया येथे क्लिक करा
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 338
कार्मिक, सार्वजनिक तक्रार आणि निवृत्ती वेतन मंत्रालय
भारत कोविड-19 नंतरच्या जागतिक अर्थव्यवस्थेत जागतिक नेतृत्व म्हणून उदयाला येईल : डॉ. जितेंद्र सिंह
ईशान्य प्रदेशातील विकास भारतीय अर्थव्यवस्थेसाठी “नवीन इंजिन” म्हणून काम करेल
नवी दिल्ली, 3 नोव्हेंबर 2020
केंद्रीय ईशान्य प्रदेश विकास राज्यमंत्री  पंतप्रधान कार्यालय, कार्मिक, सार्वजनिक तक्रारी आणि निवृत्तीवेतन, अणु उर्जा आणि अंतराळ राज्यमंत्री डॉ जितेंद्र सिंह यांनी आज “कोविड -19 नंतर भांडवल बाजाराच्या माध्यमातून आर्थिक पुनरुज्जीवन” वरील वेबिनारचे उद्घाटन केले.. भारतीय कंपनी सचिव संस्था , नवी दिल्ली यांनी या वेबिनारचे आयोजन केले होते.
या कार्यक्रमाला संबोधित करताना डॉ. जितेंद्र सिंह म्हणाले की पंतप्रधान नरेंद्र मोदी यांच्या सक्षम नेतृत्वाखाली भारत कोविड -19 नंतरच्या जागतिक अर्थव्यवस्थेमध्ये जागतिक नेतृत्व म्हणून उदयाला येईल . ते म्हणाले की, लवकरात लवकर लॉकडाउन लागू करण्याच्या बाबतीत केंद्र सरकारने उचललेल्या प्रतिबंधक पावलामुळे अनेकांचे जीव वाचले आणि भारतीय अर्थव्यवस्थेचे मोठे नुकसान टाळता आले. लॉक-डाउन कालावधीने आपल्याला जीवनाचे बरेच धडे दिले आहेत आणि ही प्रतिकूल परिस्थिती आपल्यासाठी चांगली सवय म्हणून उदयाला आली आहे.
भारतीय अर्थव्यवस्थेत ईशान्य प्रदेशाच्या भूमिकेविषयी बोलताना डॉ. जितेंद्र सिंह म्हणाले की, कोविड -19 नंतर ईशान्य प्रदेश युरोपियन पर्यटनस्थळांना पर्याय ठरेल, कारण ईशान्य भागात वेळेवर लॉक-डाउन लागू केल्यामुळे खूप कमी कोविड रुग्ण आढळून आले.
ते म्हणाले की कोविड -19 नंतर ईशान्य प्रदेश हा भारतातील सर्वाधिक पसंतीच्या व्यावसायिक स्थळांपैकी एक असेल आणि बांबू हा आर्थिक घडामोडींचा प्रमुख आधारस्तंभ ठरेल. महामारीच्या गडद ढगांमध्ये बांबू हे रुपेरी रेषा असल्याचे वर्णन करताना डॉ जितेंद्र सिंह म्हणाले की, कोविडनंतरच्या काळात ईशान्य प्रदेश आणि संपूर्ण देशाच्या अर्थव्यवस्थेला आकार देण्यास यामुळे मदत होईल. कोविड 19 नंतर भारतीय अर्थव्यवस्थेला पुनरुज्जीवित करण्यात ईशान्य प्रदेश महत्वाची भूमिका बजावणार आहे आणि त्याचा विकास अर्थव्यवस्थेसाठी “नवीन इंजिन” म्हणून काम करेल असेही त्यांनी नमूद केले.
देशाचा आर्थिक विकास कायम राखण्यात कंपनी सचिवांच्या भूमिकेचे कौतुक करत डॉ. जितेंद्र सिंह म्हणाले की, असे वेबिनार इन्स्टिट्यूट ऑफ कंपनी सेक्रेटरी ऑफ इंडिया  च्या विद्यार्थ्यांना सक्षम बनवतील आणि व्यापार धोरणात महत्वाची माहिती देऊन देशाच्या विकासात सहभागी होण्याबाबत त्यांचे मनोबल उंचावतील. सहभागी झालेल्यांच्या बहुमूल्य योगदानामुळे भारतीय अर्थव्यवस्थेत परिवर्तन घडवण्यात हितधारकांना मदत होईल, अशी आशा त्यांनी व्यक्त केली.
सीएस आशिष गर्ग, अध्यक्ष आयसीएसआय, सुरेश पांडे, अध्यक्ष आयसीएसआय आणि अन्य प्रमुख वक्तांनी वेबिनारला संबोधित केले.M.Iyengar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
पंतप्रधान कार्यालय
पंतप्रधानांनी नागरीकांना नवरात्रीच्या दिल्या शुभेच्छा
पंतप्रधान श्री. नरेंद्र मोदी यांनी नागरीकांना नवरात्रोत्सवाच्या पवित्र पर्वानिमित्त शुभेच्छा दिल्या आहेत.
पंतप्रधान कार्यालय
पंतप्रधानांनी इयत्ता 12 वीचे विद्यार्थी आणि त्यांच्या पालकांशी साधला संवाद
पंतप्रधानांनी हिंदी भाषिक नसलेल्या भागातील विद्यार्थ्यांशी बोलताना विद्यार्थ्यांच्या स्वतःच्या भाषेतले शब्द वापरले
पंतप्रधानांनी विद्यार्थ्यांना लसीकरण नोंदणीसाठी त्यांच्या कुटुंबातील सदस्यांना आणि शेजाऱ्यांना मदत करण्याचे आवाहन केले
नवी दिल्ली, 3 जून 2021
आश्चर्याचा सुखद धक्का देत पंतप्रधान नरेंद्र मोदी यांनी सीबीएसईच्या इयत्ता 12 वीच्या विद्यार्थ्यांबरोबर संवाद साधला. शिक्षण मंत्रालयाने हा कार्यक्रम आयोजित केला होता आणि विद्यार्थ्यांचे पालक देखील या कार्यक्रमात उपस्थित होते.
या आभासी संवादात देशाच्या विविध भागातील विद्यार्थी सहभागी झाले होते. विद्यार्थ्यांशी जवळीक साधण्याच्या उद्देशाने पंतप्रधानांनी हिंदी भाषिक नसलेल्या भागातील विद्यार्थ्यांशी बोलताना त्यांच्या भाषेतले शब्द वापरले.
पंतप्रधानांनी विद्यार्थ्यांच्या सकारात्मकतेचे आणि व्यावहारिकतेचे कौतुक केले आणि ते म्हणाले की आपल्या देशासाठी ही आनंदाची बाब आहे की आपले विद्यार्थी सर्व अडचणी व आव्हानांना त्यांच्या सामर्थ्यात रूपांतरित करतात आणि हीच आपल्या देशाची ताकद आहे. या संवादादरम्यान विद्यार्थ्यांच्या आत्मविश्वासाचे देखील त्यांनी कौतुक केले.
पंतप्रधान म्हणाले की तुमचे अनुभव खूप महत्वाचे आहेत आणि तुमच्या आयुष्याच्या प्रत्येक टप्प्यात ते उपयुक्त ठरतील. आपण आपली शाळा आणि महाविद्यालयांमध्ये शिकत असलेल्या संघभावनेचे त्यांनी उदाहरण दिले. कोरोना कालावधीत आपण हे धडे एका नवीन प्रकारे शिकलो आहोत आणि या कठीण काळात आपल्या देशातील संघभावनांची शक्ती आपण पाहिली आहे.
पंतप्रधानांनी विद्यार्थ्यांना 5 जून रोजी पर्यावरण दिनी पर्यावरणासाठी काहीतरी करण्याचे आणि त्याचप्रमाणे 21 जून रोजी आंतरराष्ट्रीय योग दिनी आपल्या कुटुंबियांसमवेत योगाभ्यास करण्याचे आवाहन केले. तसेच लसीकरण नोंदणीसाठी विद्यार्थ्यांनी आपल्या कुटुंबातील सदस्यांना आणि शेजाऱ्यांना मदत करण्याचे देखील आवाहन केले.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
राष्ट्रीय साखर संस्था, कानपूर येथे ऑनलाइन कार्यकारी विकास कार्यक्रमाचे आयोजन
राष्ट्रीय साखर संस्था, कानपूर येथे ‘कार्यकारी विकास कार्यक्रमाचे’ ऑनलाईन आयोजन करण्यात आले होते. अन्न आणि सार्वजनिक वितरण मंत्रालयाचे सचिव सुधांशू पांडे यांनी कार्यक्रमाचे आभासी पद्धतीने उद्घाटन केले. भारतीय आणि परदेशातील सागर उद्योगातील सुमारे 100 वरिष्ठ कार्यकारी अधिकाऱ्यांनी यात सहभाग नोंदवला. उद्घाटनपर भाषणात सचिव सुधांशू पांडे यांनी साखरेची जागतिक अर्थव्यवस्था, संबंधित अर्थशास्त्र आणि बाजारपेठेतील मागणीनुसार साखर आणि इथेनॉल उत्पादित बहुउद्देशीय साखर कारखान्यांचा विकास करण्याची अधिक आवश्यकता असल्याचे प्रतिपादन केले. साखर कारखान्यांनी जैव-ऊर्जा आणि इतर मुल्याधारीत उत्पादनांच्या माध्यमातून, गुणवत्तापूर्ण साखरेतून ‘आत्मनिर्भर’ व्हावे, यावर त्यांनी भर दिला. संस्थेचे कौतुक करताना ते म्हणाले, अशाप्रकारच्या ऑनलाईन कार्यक्रमांचे आयोजन करावे, ज्यामुळे कार्यरत कर्मचाऱ्यांचे ज्ञान समृद्ध होईल आणि आर्थिक आणि पर्यावरणीयदृष्ट्या स्थिर साखर उद्योग निर्माण होईल.
अन्न आणि सार्वजनिक वितरण विभागाचे संयुक्त सचिव  सुबोध कुमार सिंग यांनी साखर कारखान्यांनी उसाचा रस, साखरेचा पाक, मळी यापासून इथेनॉल निर्मिती करावी असे आवाहन केले. यामुळे इथेनॉलची उपलब्धता वाढेल आणि साखरेच्या मागणी-पुरवठ्यात संतुलन निर्माण होईल. ते म्हणाले, इथेनॉल मिश्रणाचे 10% ध्येय आहे, मात्र आपण अजूनही 5% मिश्रणावर आहोत, इथेनॉलची बाजारपेठ निश्चित आहे, त्यामुळे साखर कारखान्यांच्या आर्थिक परिस्थितीत सुधारणा होईल.
उर्जा सुरक्षा आणि परकीय चलन साठ्यात बचत होण्यासाठी स्वच्छ आणि हरित इंधन देशाच्या मोठ्या हिताचे आहे, असे ते म्हणाले.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/ केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 183.62 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 17.02 कोटींपेक्षा अधिक लसीच्या न वापरलेल्या उपयोगी मात्रा, शिल्लक
नवी दिल्ली, 22 मार्च 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
|
|
VACCINE DOSES
|
|

|
|
SUPPLIED
|
|
1,83,62,27,980
|
|
BALANCE AVAILABLE
|
|
17,02,22,816
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
केंद्र सरकारने सुमारे 183.62  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत. 17.02  कोटी न वापरलेल्या उपयुक्त मात्रा राज्ये आणि केंद्रशासित प्रदेशांकडे शिल्लक आहेत.
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
राष्ट्रपती कार्यालय
जन्माष्टमीनिमित्त राष्ट्रपतींकडून जनतेला शुभेच्छा
(नवी दिल्ली, 23 ऑगस्ट 2019
राष्ट्रपती राम नाथ कोविंद यांनी जनतेला जन्माष्टमीनिमित्त शुभेच्छा दिल्या आहेत.
योगेश्वर कृष्णाने ‘निष्काम कर्म’ म्हणजे फळाची अपेक्षा न धरता कर्म करत राहण्यावर लक्ष केंद्रीत करायची शिकवण दिली. जन्माष्टमीचे हे पर्व म्हणजे कृष्णाच्या संदेशाप्रती स्वत:ला वाहून घेण्याचा दिवस आहे.
ही जीवन मूल्यं बिंबवून विश्व कल्याणासाठी आपण त्याचा अंगीकार करण्यासाठी कटिबद्ध होऊया असे राष्ट्रपतींनी म्हटले आहे.
B.Gokhale/N.Chitale/P.Kor
जलशक्ती मंत्रालय
जलशक्ती मंत्रालयाकडून स्वच्छ भारत दिवसानिमित्त विशेष कार्यक्रमाचे आयोजन, स्वच्छ भारत पुरस्कारांचे वितरण
पंतप्रधान मोदी यांच्या नेतृत्वाखाली स्वच्छ भारत अभियान ग्रामीण अंतर्गत हागणदारीमुक्त भारताचे लक्ष्य जनचळवळीतून साध्य करत, वेळेपूर्वीच उद्दिष्टप्राप्तीतून ग्रामीण भारतात आमूलाग्र परिवर्तन: गजेंद्रसिंह शेखावत
आज गांधी जयंतीनिमित्त जलशक्ती मंत्रालयाने स्वच्छ भारत दिवस साजरा करत , स्वच्छ भारत पुरस्कारांचे वितरण केले. केंद्रीय जलशक्ती मंत्री गजेंद्रसिंह शेखावत आणि जलशक्ती विभागाचे राज्यमंत्री रतनलाल कटारिया यांच्या हस्ते यंदाच्या स्वच्छ भारत पुरस्कारांचे वितरण झाले. यात, विविध विभागात सर्वोत्कृष्ट ठरलेली राज्ये/केंद्रशासित प्रदेश, जिल्हे, तालुके, ग्रामपंचायत आणि इतर विविध श्रेणीतील तसेच सहा वर्षे राबवलेल्या अभियानाचे पुरस्कार देण्यात आले. पेयजल आणि स्वच्छता मंत्रालयाने आयोजित केलेल्या या कार्याक्रमात केंद्र, राज्ये आणि जिल्ह्यातील स्वच्छ भारत ग्रामीण अभियानाच्या अधिकाऱ्यांनी ऑनलाइन सहभाग नोंदवला.
गुजरात, उत्तर प्रदेश, हरियाणा, तेलंगणा, तामिळनाडू, मध्यप्रदेश आणि पंजाब या राज्यांनी विविध पुरस्कार जिंकले. राज्य पातळीवरील पहिला पुरस्कार गुजरातला, जिल्हा पातळीचा पुरस्कार तामिळनाडूच्या तीरुनेलवेल्लीला, तालुका स्तरीय पुरस्कार मध्यप्रदेशातील उज्जैन जिल्ह्याच्या खाचरोड ला आणि सर्वोत्कृष्ट ग्रामपंचायतीचा पुरस्कार, सालेमजवळच्या चिनौर ग्रामपंचायतीला मिळाला.
पंतप्रधान नरेंद्र मोदी यांनी 8 ऑगस्ट 2020 रोजी सुरु केलेल्या ‘गंदगी से मुक्त’ अभियानाच्या अंमलबजावणीत, तेलंगण राज्याला श्रमदान सहभाग क्षेत्रात पहिला पुरस्कार मिळाला. हरियाणाला हागणदारी मुक्त ग्रामीण क्षेत्रासाठीचा पुरस्कार मिळाला तर, पंजाबच्या मोगा, जिल्ह्याला भित्तीचित्रातून स्वच्छतेचा संदेश देण्यासाठीचा पुरस्कार मिळाला.

यावेळी बोलताना केंद्रीय मंत्री गजेंद्र सिंह शेखावत यांनी सांगितले की पंतप्रधान नरेंद्र मोदी यांचे नेतृत्व आणि मार्गदर्शनाखाली स्वच्छ भारत अभियान ग्रामीण एक जन चळवळ बनली असून अत्यंत कार्यक्षमतेने या अभियानाचे ‘हागणदारी मुक्त ग्रामीण भारत’उद्दिष्ट वेळेआधीच पूर्ण करण्यात आले. हे यश पुढे घेऊन जात, दुसऱ्या टप्प्यात, गावांना पूर्ण स्वच्छ करण्यासाठी हागणदारी मुक्त ग्रामीण भारत ही शाश्वत स्थिती कायम ठेवणे आणि घनकचरा व सांडपाणी व्यवस्थापनाचे उद्दिष्ट ठेवण्यात आले आहे.
केंद्रीय जलशक्ती राज्यमंत्री रतनलाल कटारिया यांनी यावेळी स्वच्छ भारत अभियान यशस्वी करण्यासाठी परिश्रम करणाऱ्या सगळ्यांचे अभिनंदन आणि कौतुक केले. स्वच्छ भारत अभियान ही जगातली सर्वात मोठी मानसिक परिवर्तनाची चळवळ आहे, असं सांगत, पुरस्कारप्राप्त सर्वांनी पुढेही आपापल्या भागात जनजागृती करत पूर्वीच्याच उत्साहाने हे अभियान पुढे चालवावे, असे कटारिया म्हणाले.
जलशक्ती विभागाचे सचिव यु पी सिंह यांनीही यावेळी महात्मा गांधी यांच्या स्वच्छता चळवळीचे स्मरण करत आपले विचार मांडले
यावेळी स्वच्छ भारत अभियानाविषयीचा एक लघुपट दाखवण्यात आला आणि एका ई पुस्तकाचेही स्मरण करण्यात आले. या अभियानाअंतर्गत,आजवर देशभरात 50,000 पेक्षा अधिक शौचालये बांधण्यात आली
स्वच्छ भारत दिवस 2020 ई-बुक बघण्यासाठी इथे क्लिक करा.
अर्थ मंत्रालय
प्रधानमंत्री मुद्रा योजना  सुरू झाल्यापासून देशभरातील 38.58 कोटी व्यक्तींना कर्जाचे वितरण
नवी दिल्ली, 13 मार्च 2023
मुद्रा पोर्टलवर कर्ज देणाऱ्या सदस्य संस्थांनी अपलोड केलेल्या माहितीनुसार ही योजना एप्रिल 2015 मध्ये सुरू झाल्यापासून 27 जानेवारी 2023 पर्यंत 38.58 कोटींहून अधिक व्यक्तींना कर्जे देण्यात आली आहेत. यापैकी 26.35 कोटींहून अधिक कर्जे महिला उद्योजक  आणि मागासवर्गीय/अनुसूचित जमाती /इतर मागास जाती  श्रेणीतील कर्जदारांना 19.84 कोटी कर्ज  वितरित करण्यात आली आहेत,अशी माहिती केंद्रीय अर्थ राज्यमंत्री डॉ.भागवत कराड यांनी आज लोकसभेत एका लेखी प्रश्नाच्या उत्तरात दिली.
श्रम आणि रोजगार मंत्रालयाने प्रधानमंत्री मुद्रा योजने अंतर्गत रोजगार निर्मितीचे मूल्यांकन करण्यासाठी राष्ट्रीय स्तरावर एक मोठे नमुना सर्वेक्षण केले आहे. सर्वेक्षणाच्या निकालांनुसार, प्रधानमंत्री मुद्रा योजनेने अंदाजे 3 वर्षांच्या कालावधीत म्हणजेच 2015 ते 2018 या कालावधीत देशात 1.12 कोटी निव्वळ अतिरिक्त रोजगार निर्माण करण्यात मदत केली. अशी माहिती मंत्र्यांनी दिली
या योजनेंतर्गत वितरित केलेल्या कर्जाचे जिल्हावार आणि राज्य/केंद्रशासित प्रदेशनिहाय तपशील परिशिष्ट I मध्ये दिले आहेत.
Jaydevi PS/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 156
गृह मंत्रालय
पोलीस दलातील हुतात्म्यांना राष्ट्रीय पोलीस स्मारक येथे आदरांजली
नवी दिल्ली, 29 ऑक्टोबर 2018
नवी दिल्लीतल्या राष्ट्रीय पोलीस स्मारक येथे केंद्रीय गृहराज्यमंत्री किरेन रिजीजू आणि भारत-तिबेट सीमा पोलीस दलाचे महासंचालक आर.के.पंचनंदा यांनी पोलीस दलातल्या हुतात्म्यांना आदरांजली अर्पण केली. भारत-तिबेट सीमा पोलिसांनी 'हुतात्म्यांना अभिवादन' या कार्यक्रमाचे आयोजन केले होते. यावेळी भारत-तिबेट सीमा पोलीस दलातर्फे संचलनही करण्यात आले आणि श्रद्धांजली अर्पण करण्यात आली. महिला कमांडो पथक, स्कीइंग पथक, पोलीस पथक आणि पॅरा ट्रुपर्सनीं संचलनाच्या माध्यमातून स्मृती स्मारकाला आदरांजली अर्पण केली. महिला बॅन्डने यावेळी विशेष सादरीकरण केले. “अबाइड विथ मी” च्या सुरांनी कार्यक्रमाची सांगता झाली.
भारत-तिबेट पोलीस दल हिमालयाच्या खडतर सीमेचे संरक्षण करते. या दलाच्या स्थापनेला नुकतीच 56 वर्षे पूर्ण झाली.
N.Sapre/J.Patankar/P.Malandkar
(Visitor Counter : 57
शिक्षण मंत्रालय
केंद्र सरकारने राष्ट्रीय शिक्षण साधन आणि गुणवत्ता शिष्यवृत्ती योजना आणखी पाच वर्षे सुरु ठेवण्यास मंजुरी दिली
नवी दिल्ली, 22 फेब्रुवारी 2022
केंद्र सरकारने केंद्राच्या क्षेत्रातील राष्ट्रीय शिक्षण साधन आणि गुणवत्ता शिष्यवृत्ती योजना पंधराव्या वित्त आयोगाच्या आगामी कार्यकाळासाठी म्हणजेच 2021-22 ते 2025-26 या कालावधीसाठी सुरु ठेवण्यास मंजुरी दिली आहे. या मुदतीमध्ये शिष्यवृत्ती देण्यापोटी सरकारला 1827 कोटी रुपयांची तरतूद करावी लागणार आहे. शिष्यवृत्ती योजनेला मुदतवाढ देताना सरकारने पात्रता अटींमध्ये काही प्रमाणात सुधारणा केली असून या शिष्यवृत्तीसाठी पात्र ठरण्याकरिता दीड लाख रुपये वार्षिक उत्पन्नाची मर्यादा वाढवून साडेतीन लाख रुपये करण्यात आली असून या योजनेअंतर्गत असलेले नूतनीकरण निकष देखील सुधारण्यात आले आहेत.
आर्थिकदृष्ट्या दुर्बल घटकांतील गुणवत्ताधारक विद्यार्थ्यांची आठव्या इयत्तेच्या आसपास होणारी गळती थांबविणे आणि त्यांना माध्यमिक पातळीवरील शिक्षण सुरु ठेवण्यासाठी प्रोत्साहन देणे ही या शिष्यवृत्ती योजनेची मुख्य उद्दिष्ट्ये आहेत.
या योजनेअंतर्गत इयत्ता नववीतील प्रत्येक विद्यार्थ्याला वर्षाला 12,000/-  याप्रमाणे दरवर्षी एक लाख शिष्यवृत्त्या देण्यात येतात आणि राज्य सरकारच्या, सरकारी अनुदानित किंवा स्थानिक संस्थांच्या शाळांमध्ये दहावी ते बारावीपर्यंत शिक्षण सुरु ठेवणाऱ्या पात्र विद्यार्थ्यांना ही शिष्यवृत्ती नूतनीकरण करून दिली जाते. राज्य आणि केंद्रशासित प्रदेश सरकारतर्फे घेण्यात आलेल्या परीक्षेच्या माध्यमातून या योजनेसाठी पात्र विद्यार्थ्यांची निवड होते. राष्ट्रीय शिष्यवृत्ती पोर्टलवर ही शिष्यवृत्ती उपलब्ध आहे.सरकारी वित्त व्यवस्थापन यंत्रणेच्या माध्यमातून थेट लाभ हस्तांतरणाद्वारे या शिष्यवृत्तीच्या रकमेचे पात्र विद्यार्थ्याच्या बँक खात्यामध्ये इलेक्ट्रॉनिक पद्धतीने हस्तांतरण केले जाते. या शिष्यवृत्तीसाठीचा 100% निधी केंद्र सरकारकडून देण्यात येतो.
ही सलग सुरु असलेली योजना असून 2008-09 मध्ये या योजनेची सुरुवात झाल्यापासून 2020-21 पर्यंत 22 लाख 6 हजार शिष्यवृत्त्या मंजूर करण्यात आल्या आहेत आणि त्यापोटी सरकारला 1783.03 कोटी रुपये खर्च आला आहे.
या योजनेअंतर्गत मंजूर झालेल्या 1827 कोटी खर्चाच्या शिष्यवृत्त्या 14 लाख 76 हजार विद्यार्थ्यांना देण्याचा प्रस्ताव मांडण्यात आला आहे.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 250